Document ID: /roh_data/filtered/fineweb-2-filterrobots_roh.jsonl.gz/23330

Raig da l’art da naiv
Il materiel naiv drouva experienza ed indschegn e cuntegna minchataunt surpraisas. Artists da naiv pateschan darer fraid düraunt lur lavur, causa ch’ella es sfadiusa. Sculptuors da naiv scu Philipp Käppeli sun excellents misterauns, ma in prüma lingia artists. L’artist e sculptur Philipp Käppeli appartegna cun sias duos victorias tar la concurrenza internaziunela per art da naiv, Snowart Puntraschigna, globelmaing tar la prüma liga dals artists da naiv. "Daspö il 1997 partecipesch eau adüna darcho a differentas concurrenzas d’art da naiv. La debatta cul materiel es fascinanta, cun sia pürited e sieu caracter compact as sviluppa l’impreschiun da marmel pür. La naiv am do la pussibilited, da lavurer in otras dimenisuns da grandezza."